Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 240/12/5505	Liptovský Mikuláš, 12.10.2012
EEČ : 2-39-342-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 000,00 € 
b.	Peňažná suma určená na všeobecne prospešné účely: 300,00 € 
c.	Konkrétny adresát peňažnej sumy určenej na všeobecne prospešné účely: Spojená škola, Ul. J. Rumana 6, 03101 XXXXX, IČO:37982559, číslo účtu: 7000262424/8180  
d.	Suma odovzdaná štátu na peňažnú pomoc obetiam trestnej činnosti: 150,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-414/OO-LM-2012.
pre skutok, že 
dňa 03. 03. 2012 v čase okolo 08.00 hod. pred potravinami Vrbica na Nábr. Dr. A. Stodolu v Lipt. Mikuláši päsťou pravej ruky zasiahol do oblasti hlavy, a to konkrétne do ucha XXXXX, nar. 19. 06. 1986, dôsledkom čoho bol tento dezorientovaný a následne ho zasiahol rukou najskôr do oblasti nosa a potom do oblasti oka, čím XXXXX spôsobil svojím konaním edém a hematóm nosa a ľavej jarmovej oblasti, odlomenie z jedného zuba a bolestivosť nosa s  dobou liečenia a obmedzením  obvyklého spôsobu života najmenej 7 dní, 
Odôvodnenie: 
Uznesením zo dňa 18. 04. 2012 pod sp. zn. ORP-414/OO-LM-2012 poverený príslušník Obvodného oddelenia PZ v  Lipt. Mikuláši podľa § 199 ods. 1 Tr. poriadku začal trestné stíhanie  a súčasne podľa § 206 ods. 1 Tr. poriadku vzniesol obvinenie XXXXX  za prečin ublíženia na zdraví podľa § 156 ods. 1   Trestného zákona na tom skutkovom základe tak, ako je to uvedené vo výrokovej časti tohto uznesenia.   
	Obvinený  XXXXX a poškodený XXXXX uzavreli dňa 08. 10. 2012 zmier, v rámci ktorého  obvinený XXXXX vyhlásil, že   spáchal  skutok,    pre    ktorý   je   stíhaný   tak, ako mu bolo  na mediačnom konaní prečítané mediačným úradníkom Okresného súdu v Lipt. Mikuláši kvalifikované ako prečin ublíženia na zdraví podľa § 156 ods. 1   Trestného zákona.  
	Obvinený je ochotný zložiť na účet prokuratúry peňažnú sumu určenú na všeobecne prospešné účely vo výške 300,- Eur. Z peňažnej sumy určenej na všeobecné prospešné účely chce po schválení zmieru prokurátorom Okresnej prokuratúry v Lipt. Mikuláši poukázať štátu na peňažnú pomoc poškodeným 50 % a za adresáta  50 % určuje Spojenú školu, Ul. J. Rumana 6, 03101 XXXXX, IČO: 37982559,  číslo účtu: 7000262424/8180, účet vedený v Štátnej pokladnici. 
Poškodený XXXXX vyhlásil, že obvinený XXXXX mu   prečinom ublíženie na zdraví podľa § 156 ods. 1  Tr. zákona, pre ktorý je trestne stíhaný, spôsobil škodu vo výške 1 000,- Eur, na ktorej sa spoločne dohodli a ktorú mu  obvinený 08. 10. 2012 nahradil a týmto sú jeho nároky na náhradu škody a na odstránenie ujmy v predmetnej trestnej veci uspokojené.  S  obvineným  uzavrel   zmier dobrovoľne a je  si vedomý dôsledku schválenia zmieru. 
Obvinený a  poškodený zhodne prehlásili, že zmier uzavreli dobrovoľne,  slobodne, vážne,  súhlasia s obsahom zmieru a sú si vedomí dôsledku schválenia zmieru, ktorým je zastavenie trestného stíhania.     
 Dňa 08. 10. 2012  obvinený  prostredníctvom Okresnej prokuratúry v Lipt. Mikuláši  zložil  na   účet   Krajskej   prokuratúry v Žiline   peňažnú sumu na všeobecne   prospešné   účely  vo   výške 300,- Eur,   určenú    podľa    zmieru  50 %    na   peňažnú   pomoc   obetiam  trestnej činnosti a 50 %  pre Spojenú školu, Ul. J. Rumana 6, 03101 XXXXX, IČO: 37982559,  číslo účtu: 7000262424/8180, účet vedený v Štátnej pokladnici. Táto suma je primeraná závažnosti spáchaného prečinu.       
Obvinený  a poškodený  s týmto  spôsobom vybavenia veci vyslovili súhlas. 
	Vzhľadom na povahu a závažnosť spáchaného činu, na mieru akou bol prečinom  dotknutý verejný záujem, na osobu obvineného  a na jeho   osobné a majetkové pomery som dospel k záveru, že takýto spôsob rozhodnutia je dostačujúci. 
	Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Stupka
prokurátor